Spinasie geregte | Annelien Pienaar
Spinasie is ŉ veelsydige groente en vir my moet daar altyd spinasie reeds verwerk in die vrieskas wees. Ek kry baie navrae oor die verwerking en kook van spinasie. Daarom het ek dit goed gedink om vir julle hierdie artikel saam te stel. Laat somer spinasie is soms geneig om bitter te wees. Veral as […] Jagongeluk: Man aangekla ná vriend se dood | Maroela Media
JP Kleingeld Foto: Facebook
Gerhardus Johannes Wiggill (63), wat daarvan beskuldig word dat hy die geweerskoot gevuur het wat tot Juan-Pierre Kleingeld (24) se dood gelei het, het Woensdag in ŉ Limpopo-hof verskyn, berig Beeld.
“Wiggill het op ŉ klag van moord verskyn, maar dit is deur die staatsaanklaer na strafbare manslag verander,” het kol. Ronel Otto, woordvoerder van die polisie, gesê. Wiggill is op borgtog van R5 000 vrygelaat en sal weer in September in die hof verskyn.
Maroela Media het vroeër berig Kleingeld het tydens ŉ jagsessie op 12 Julie ŉ bakkie bestuur en vriende het agterop die bakkie gestaan. ŉ Skoot van ŉ .308-jaggeweer het afgegaan en hom in die kop getref. Hy is met ŉ helikopter na ŉ hospitaal geneem en het verskeie operasies ondergaan. Hy het egter in ŉ koma gebly tot en met sy dood.
“Ons is baie jammer vir die man en blameer niemand nie. Daar is nie woorde nie. Dit was ŉ ongeluk,” het Kleingeld se pa, Aldré, aan die koerant gesê.
Zuma-spioenasiekassette onder die loep
My inige mee gevoel met sy naas bestaandes.ja dit is nie of daar n motief was nie hulle het gaan jag.